Քաղաքացիական Հասարակության Զարգացման Կենտրոնը Ծաղկաձորի “Աղբյուրակ” հանգստյան տանը օգոստոսին կազմակերպել էր մեկ ամսյա դասընթացներ: Դասընթացներին մասնակցեցին Մոսկվայի, Աշխաբադի, Թբիլիսիի և Ստավրոպոլի հայկական համայնքների ներկայացուցիչներ, որոնք սովորեցին հայոց լեզու, գրականություն, ուսումնասիրեցին հայ ժողովրդի և հայկական եկեղեցու պատմությունը: Դասընթացների ընթացքում նրանք հանդիպեցին բազմաթիվ գիտնականների և արվեստի ներկայացուցիչների հետ: